《别林伯常国博 其二》
宋代·林希逸

岁晚交亲久寂寥，明时剩喜入旌招。玉融名邑虽多士，橐从无人已四朝。

我分长閒守龙具，君宜闻健侍鸡翘。从今出处分岐路，对月相思梦愈遥。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。